PATVIRTINTA

Vilniaus miesto krizių centro direktoriaus

2023-02-17 įsakymu Nr. V-1-36-(1.3.1)

**VILNIAUS MIESTO KRIZIŲ CENTRO**

**DARBUOTOJŲ CIVILINĖS SAUGOS MOKYMO TVARKOS APRAŠAS**

**I. BENDROSIOS NUOSTATOS**

 1. Civilinės saugos mokymas – tai veikla, kuria siekiama asmenims suteikti reikiamų civilinės saugos žinių ir gebėjimų, gilinti civilinės saugos sistemos subjektų profesines žinias, tobulinti įgūdžius ir gebėjimus pasirengti ir veiksmingai organizuoti ekstremaliųjų situacijų valdymą.

2. Civilinės saugos mokymo tvarkos aprašas (toliau – Aprašas) nustato civilinės saugos mokymo tikslus ir uždavinius, civilinės saugos mokymo organizavimą, planavimą, trukmę, periodiškumą, asmenų, dirbančių Vilniaus miesto krizių centre (toliau – Centras) ir turinčių išklausyti Priešgaisrinės apsaugos ir gelbėjimo departamento prie Vidaus reikalų ministerijos (toliau – PAGD) nustatytą civilinės saugos mokymo programos kursą.

3. Apraše vartojamos sąvokos apibrėžtos 1998 m. gruodžio 15 d. Lietuvos Respublikos krizių valdymo ir civilinės saugos įstatyme Nr. VIII-971 (su pakeitimais) ir kituose teisės aktuose.

**II. CIVILINĖS SAUGOS MOKYMO TIKSLAI IR UŽDAVINIAI**

4. Civilinės saugos mokymo tikslai yra:

4.1. stiprinti civilinės saugos sistemos parengtį Centre;

4.2. mokyti ir rengti įstaigos darbuotojus ir paslaugų gavėjus (toliau – bendruomenė), kaip elgtis, gresiant ar susidarius ekstremaliosioms situacijoms;

4.3. skatinti Centro bendruomenės pasitikėjimą civilinės saugos sistemos veikla;

4.4. informuoti ir supažindinti Centro bendruomenę, su galimais pavojais ir jų pobūdžiais.

5. Civilinės saugos mokymo uždaviniai yra:

5.1. mokyti Centro bendruomenę, kaip pasirengti galimoms ekstremaliosioms situacijoms,

5.2. suteikti Centro bendruomenei žinių apie galimus gamtinio, techninio, ekologinio ir socialinio pobūdžio pavojus, mokyti saugaus elgesio ir būtinų veiksmų ekstremaliųjų situacijų metu.

**III. CIVILINĖS SAUGOS MOKYMO ORGANIZAVIMAS**

6. Civilinės saugos mokymas įstaigos darbuotojams organizuojamas:

6.1. PAGD Ugniagesių gelbėtojų mokykloje;

6.2. PAGD Vilniaus priešgaisrinėje gelbėjimo valdyboje;

6.3. Vilniaus miesto krizių centre.

7. Ugniagesių gelbėtojų mokyklos Civilinės saugos mokymo centras įgyvendina Civilinės saugos mokymo centro parengtas ir Priešgaisrinės apsaugos ir gelbėjimo departamento direktoriaus patvirtintas įvadinio ir tęstinio civilinės saugos mokymo programas.

8. Ugniagesių gelbėtojų mokyklos Civilinės saugos mokymo centre civilinės saugos mokymo programos kursą privalo išklausyti:

8.1. Įstaigos direktorius, arba jos įgaliotas asmuo;

8.2. Darbuotojas, įsakymo tvarka paskirtas būti atsakingu už civilinę saugą.

9. Vilniaus miesto administracijos civilinės saugos skyriuje civilinės saugos mokymai vykdomi:

9.1. mokantis veikti vadovaujantis savivaldybės ekstremaliųjų situacijų valdymo planu, jeigu savivaldybės lygio pratybų metu įstaigai bus nurodyti konkretūs uždaviniai;

9.2. dalyvaujant savivaldybės administracijos rengiamuose seminaruose civilinės saugos klausymais.

10. Civilinės saugos mokymą darbo vietose sudaro:

10.1. mokymas vadovaujantis Priešgaisrinės apsaugos ir gelbėjimo departamento direktoriaus patvirtintomis tipinėmis civilinės saugos mokymo programomis;

10.2. mokymasis veikti vadovaujantis įstaigos Ekstremaliųjų situacijų valdymo planu, stalo ar funkcinių pratybų metu.

**IV. CIVILINĖS SAUGOS MOKYMO PLANAVIMAS**

11. Centro Civilinės saugos pratybos ir darbuotojų mokymas pagal Centro direktoriaus patvirtintą civilinės saugos mokymo programą vykdomas įstaigos Ekstremaliųjų situacijų prevencinių priemonių plane numatytais terminais.

12. Įstaigos darbuotojų civilinės saugos mokymui kasmet skiriama 2 val.

13. Darbuotojų civilinės saugos mokymas yra įforminamas protokolu, kurį pasirašo įstaigos vadovas ir asmuo, vykdęs mokymą pagal Programą, taip pat įsakymu, kuriame nurodoma darbuotojų civilinės saugos mokymų metu nagrinėjamos temos.

**V. CIVILINĖS SAUGOS MOKYMO PRAKTINIŲ ĮGŪDŽIŲ TIKRINIMO TVARKA**

14. Centro darbuotojų pasirengimui ekstremaliosioms situacijoms patikrinti, jų valdymo įgūdžiams tobulinti rengiamos civilinės saugos pratybos. Jos rengiamos įstaigos Ekstremaliųjų situacijų prevencinių priemonių plane numatytais terminais.

**VI. BAIGIAMOSIOS NUOSTATOS**

15. Civilinės saugos mokymą Centre kontroliuoja direktorius arba direktoriaus įsakymu paskirtas darbuotojas. Tiek Centro direktorius, tiek įsakymu paskirtas darbuotojas įsipareigoja vadovautis Ekstremaliųjų situacijų prevencijos priemonių planu planuojant, organizuojant ir vykdant civilinės saugos darbuotojų mokymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_